Saya Jim McKay, bersiaran secara langsung
dari ibu pejabat ABC.
Ketenangan "Olimpik Muhibah" bertukar menjadi huru-hara
pada awal pagi ini apabila sekumpulan pengganas Arab
bersenjatakan submesingan, menceroboh blok penginapan atlet Israel.
Ini blok nombor 31.
Perhatikan tingkap ini.
Di sebaliknya, ada lapan sehingga sembilan orang atlet
dijadikan tebusan dan dalam ketakutan.
Pada masa itu, Black September
ialah sebuah organisasi pengganas Palestin yang paling radikal dan berbahaya.
Berita terkini dari lapangan terbang.
"Dunia seakan-akan berakhir."
Menjelang tengah malam, operasi itu terbukti gagal
dan semua tebusan terkorban.
Perdana Menteri, Golda Meir,
betul-betul rasa tercabar dengan tragedi itu.
Golda kata, "Hantar budak-budak itu."
"Budak-budak itu" ialah komando khas Mossad.
Misi itu dipanggil "God's Wrath"
dan objektifnya ialah memburu serta membunuh
ketua-ketua Black September.
Dah tiba masanya untuk mereka diburu, bukan memburu.
AGENSI PERISIKAN PUSAT (CIA)
SULIT
OPERASI WRATH OF GOD BAHAGIAN I
MUNICH, JERMAN 1972
Sukan Olimpik di Munich pada 1972
ialah satu penebusan bagi rakyat Jerman.
Kali terakhir Sukan Olimpik diadakan di Jerman adalah pada 1936.
Orang yang merasmikannya, tak lain tak bukan,
Adolf Hitler.
Dengan ini, Sukan Olimpik Berlin,
Sukan Olimpik Edisi ke-11 era moden,
dirasmikan.
Delegasi atlet Israel berdepan satu dilema besar.
Wajarkah mereka bertanding di Sukan Olimpik Munich?
Jawapannya, ya.
Israel membariskan delegasi atlet yang berbakat besar dan teruja
untuk bertanding di Sukan Olimpik Munich.
Pelari pecut kami ialah pelari terpantas di hemisfera barat.
Kami yakin dia mampu menghadiahkan pingat Olimpik.
Mereka datang dengan harapan setinggi gunung.
Rakyat Jerman menganggap Olimpik Munich 1972
sebagai antitesis Sukan Olimpik 1936 yang berlangsung
semasa era rejim Nazi.
Mereka mempromosikannya sebagai "Sukan Olimpik Muhibah",
jadi tiada pengawal keselamatan ditugaskan
di Perkampungan Olimpik
dan tiada apa-apa kawalan keselamatan.
Apabila Kedutaan Israel minta Jawatankuasa Olimpik Jerman
sediakan perlindungan untuk delegasi Israel,
mereka balas, "Apa? Hilanglah semangat Olimpik.
Tiada apa-apa akan berlaku."
Nama saya Avraham Melamed.
Pada masa itu, saya atlet renang yang berdaya saing.
Sayalah atlet renang terbaik Israel.
PERKAMPUNGAN OLIMPIK - MUNICH, JERMAN 5 SEPTEMBER 1972
PETEMPATAN DELEGASI ISRAEL
Saya terjaga sekitar pukul 5.00 pagi.
Saya dengar bunyi bising dari unit sebelah.
Saya dengar bunyi perabot dialihkan ke sana sini
dan orang menjerit.
Kemudian, saya dengar bunyi yang lebih kuat dari unit satu lagi.
Tiba-tiba, saya dengar bunyi submesingan.
Keadaan jadi hening seketika.
Salah seorang atlet menembak yang tinggal di unit atas
turun dan tanya, "Awak dengar bunyi tembakan itu?
Ada orang Palestin pecah masuk dan tahan tebusan."
Kami terpinga-pinga.
Kami tengok ke luar tingkap.
Saya nampak Muni, ahli gusti, terbaring kaku di laluan jalan kaki.
Barulah kami sedar betapa seriusnya situasi ketika itu.
Saya buat keputusan untuk lari dan selamatkan diri,
jadi saya buka tingkap dan lari ikut belakang blok.
Sejurus keluar dari blok itu,
saya bertembung dengan pengawal keselamatan Jerman
dan dibawa ke tempat lain.
Pada mulanya, polis tak faham situasi yang berlaku.
Mereka tak percaya pengganas ceroboh Perkampungan Olimpik itu.
Selepas seketika, barulah mereka sedar yang sebenarnya,
beberapa orang atlet dijadikan tebusan oleh sekumpulan pengganas.
Berita terkini ITN dari Perkampungan Olimpik di Munich.
Awak pagi tadi,
sekumpulan gerila Palestin menceroboh blok penginapan atlet Israel.
Dua atlet Israel ditembak mati,
sementara 20 atlet lain dan enam pegawai turut ditahan.
Mereka menuntut pembebasan 250 orang banduan Arab di Israel
sebelum tengah hari ini.
Kerajaan Jerman sedang berunding.
JERMAN BARAT
JERUSALEM, ISRAEL 5 SEPTEMBER, 9.00 PAGI
Saya di Jerusalem.
Pagi itu, saya dengar berita di radio dan bergegas ke pejabat perdana menteri.
Perdana Menteri tahu daripada setiausaha pertahanan
dan juga siaran berita.
Saya rasa tak berdaya dan sangat malu.
Macam mana situasi ini boleh berlaku?
Macam mana pengganas Palestin boleh menceroboh Perkampungan Olimpik
dan menahan sekumpulan atlet Israel
sambil diperhatikan oleh seluruh dunia?
Situasi itu amat mengejutkan.
Semuanya bermula apabila Jawatankuasa Olimpik Antarabangsa
enggan membenarkan Palestin atau delegasi Palestin
bertanding di Olimpik.
Kenapa Palestin tak dibenarkan bertanding?
Palestin tak diiktiraf sebagai sebuah negara,
tapi kami nak seluruh dunia dengar suara kami.
Kami tak berniat nak bunuh atlet Israel.
Gerakan revolusi Palestin bermula pada 1948.
Rakyat Palestin rasa tertindas kerana diusir dari tanah air mereka.
Secara amnya, mereka salahkan Barat.
Secara khususnya, mereka salahkan orang Yahudi
yang bina negara haram Israel,
jadi mereka mesti rampas semula tanah air mereka
yang dicuri oleh pendatang Yahudi.
PLO, Pertubuhan Pembebasan Palestin, diambil alih oleh Yasser Arafat.
PLO bertegas yang orang Yahudi tiada hak ke atas tanah Palestin.
Yahudi bukan negara, tapi agama.
Oleh itu, mereka boleh tinggal di mana-mana saja,
tapi mereka tiada hak untuk tubuhkan
sebuah negara haram merdeka yang dinamakan Israel.
Golda Meir tetap dengan pendiriannya.
Sepanjang penggal pentadbirannya,
Israel berdepan beberapa insiden keganasan
di dalam dan di luar Israel.
Golda buat keputusan
yang Israel takkan sesekali tunduk kepada desakan pengganas.
Sebenarnya, dia agak paranoid. Dia rasa semua orang benci orang Yahudi.
Dia rasa fahaman anti-Yahudi sangat kuat di serata dunia.
Golda Meir arahkan sebuah mesyuarat tergempar.
Waktu itu pukul 9.30 pagi.
Keputusan mesyuarat itu
ialah Israel takkan bertolak ansur dengan pengganas Palestin.
Dalam kes ini, pengganas itu ialah Black September.
Black September diasaskan oleh Yasser Arafat,
pemimpin tertinggi PLO, Pertubuhan Pembebasan Palestin.
Sayap tenteranya ialah Fatah.
Dia tubuhkan sebuah kumpulan pengganas bawah tanah
dengan kerahsiaan operasi pada tahap tertinggi.
Black September ditubuhkan untuk memperingati September 1970
apabila Raja Hussein dari Jordan,
HUSSEIN BIN TALAL RAJA JORDAN
yang kerajaannya digulingkan
dan hampir diambil alih oleh sekumpulan pengganas Palestin.
Dia kerah tentera dan unit artileri untuk menentang pencerobohan itu.
Ramai rakyat Palestin terkorban.
Black September ialah salah satu cabang Al Fatah.
Ya, Arafat sendiri.
Saya tak pasti tentang pembabitan dia dalam Black September.
Black September mendapat sokongan
beberapa orang pemimpin Al Fatah.
Siapa?
Antaranya Abu Youssef dan Abu Iyad.
Saya tahu Abu Iyad dalang serangan di Munich.
EHUD BARAK BEKAS PERDANA MENTERI ISRAEL
Sukan Olimpik Munich ialah peluang terbaik bagi mereka.
Walaupun selepas 50 tahun,
beratus-ratus juta orang menyaksikan temasya sukan ini.
Rundingan masih berjalan.
Semua orang tertunggu-tunggu dan suasana di sini semakin tegang.
Setibanya di lokasi kejadian,
saya diberitahu yang saya akan mengetuai
misi serangan yang dirancang
untuk selamatkan tebusan Israel.
Kami dimaklumkan beberapa orang pengganas mengacu submesingan di dalam bilik
yang dijadikan ruang tinjau.
Percaya atau tidak, inilah situasi semasa Sukan Olimpik ke-20.
LANGSUNG DARI SATELIT
Kami ambil kedudukan di atas bumbung blok berdekatan.
Saya tunggu arahan
dan taklimat operasi daripada ketua
dengan kata kunci "sunshine".
Malangnya,
kata kunci itu tak disebut.
Pada masa yang sama,
beberapa orang kakitangan TV ambil kedudukan di blok bertentangan
dan rakam pergerakan kami di atas bumbung.
Disebabkan itu, pengganas nampak
kedudukan kami dalam TV.
Itu salah satu sebab misi itu dibatalkan.
Tiba-tiba, mereka suruh kami turun dari bumbung
dan bergerak ke Fürstenfeldbruck.
Sebuah pesawat dah disediakan
dan kumpulan pengganas itu menuntut
supaya diberikan jaminan keselamatan untuk tinggalkan Jerman.
Gerila menuntut jaminan keselamatan untuk tinggalkan Jerman
ke satu destinasi selepas tuntutan mereka dipenuhi.
Hampir 500 orang polis Jerman lengkap bersenjata berat
mengepung kawasan Perkampungan Olimpik.
Jurukamera, wartawan dan orang awam diusir keluar.
Perdana Menteri Jerman, Willy Brandt, bersahabat dengan Israel,
tapi Israel cuma mampu minta kerajaan Jerman
benarkan Israel hantar komando atau aset mereka,
iaitu ejen-ejen Mossad untuk selamatkan tebusan.
Malangnya, permintaan itu ditolak mentah-mentah.
Kerajaan Jerman cuba benarkan
ketua Mossad, Zvi Zamir, turun ke lokasi sebagai pemerhati
untuk pantau operasi penyelamatan tebusan.
Keputusan pun dibuat.
Ketua Mossad, Zvi Zamir, akan diterbangkan ke Jerman.
Mossad ialah singkatan untuk Institut Tugas-Tugas Khas.
Sama macam CIA di Amerika Syarikat.
Semasa tragedi Munich, dia dilantik sebagai ketua Mossad
oleh Perdana Menteri Israel, Golda Meir.
Setibanya Zvi Zamir di Munich, mereka tunjuk pelan penyelamatan tebusan.
Dua buah helikopter akan bawa pengganas dan tebusan
ke lapangan terbang.
Sebuah pesawat Lufthansa akan terbangkan mereka
ke Kaherah bersama-sama tebusan seperti yang dituntut.
Selepas selamat tiba di Kaherah, barulah tebusan dibebaskan.
Semasa pengganas periksa pesawat Lufthansa itu,
penembak hendap akan bunuh mereka.
Komando yang menunggu di dalam pesawat pula akan bunuh
saki-baki pengganas.
Itulah pelan penyelamatan tebusan.
Zamir setuju dengan pelan itu.
Masalahnya bukan pelan itu, tapi pelaksanaannya.
Tebusan dibawa ke sebuah lapangan helikopter
berhampiran Perkampungan Olimpik dengan sebuah bas.
Dari sana, mereka menaiki dua buah helikopter
ke Lapangan Terbang Fürstenfeldbruck, berdekatan Munich.
Zvi naik ke bumbung dan perhatikan semuanya dari atas.
Dia perasan ada sesuatu tak kena. Pelan itu tak berjalan seperti dirancang.
Mimpi ngeri jadi realiti.
Ketua pengganas masuk pesawat itu.
Mereka dapat tahu itu perangkap. bukan pesawat sebenar.
Mereka dijadualkan berlepas menaiki pesawat Jerman ke tanah Arab.
Kerajaan Jerman yakin tebusan Israel akan dibunuh
dan buat keputusan untuk lumpuhkan atau bunuh gerila di lapangan terbang.
Penembak hendap polis mula lepaskan tembakan.
Situasi bertukar panik. Keadaan gelap-gelita.
POLIS
Kami terpaksa berlindung untuk elak ditembak rakan setugas lain.
Kemudian secara tiba-tiba, helikopter itu terbakar.
Gerila yang terselamat menembak para tebusan.
Pengganas Palestin lontar bom tangan ke dalam helikopter.
Tebusan diikat di tempat duduk di dalam helikopter.
Mereka mati rentung.
POLIS SEMPADAN PERSEKUTUAN
JERUSALEM, ISRAEL 6 SEPTEMBER, 1.00 PAGI
Golda ada di kediaman rasminya bersama beberapa orang menteri kanan
dan mereka terima maklumat yang bercanggah dengan situasi sebenar.
Kira-kira pukul 1.00 pagi keesokannya,
mereka terima maklumat yang operasi penyelamatan itu berjaya.
Semua atlet dibebaskan dan berada dalam keadaan selamat
dan semua pengganas dibunuh.
Semua orang menghela nafas lega
kerana ia malam yang panjang dan mendebarkan.
TEBUSAN DIBEBASKAN
Laporan yang keluar pada petang 5 September
oleh kerajaan dan rangkaian media Jerman sangat positif.
Malah, mereka laporkan operasi penyelamatan itu berjaya.
Kononnya semua tebusan dibebaskan dan berada dalam keadaan selamat.
Kemudian, Golda terima panggilan daripada Zvi Zamir.
Jam menunjukkan pukul 3.10 pagi.
Zvi Zamir cakap, "Golda, semua tebusan dah mati.
Saya nampak dengan mata kepala sendiri. Tiada seorang pun selamat."
Bayangkanlah kekecewaan
yang menyelubungi selepas terima berita tragis itu.
Seluruh Israel meratapinya.
Dalam sekelip mata, perasaan gembira yang tak terhingga
bertukar menjadi duka lara.
Pendekatan kerajaan Jerman gagal.
Mereka tak minta bantuan Israel kerana mereka nak selesaikannya sendiri.
Ahli politik Jerman sangka mereka ada kemampuan itu,
tapi sebaliknya.
Itulah masalahnya.
Seorang saksi menggambarkan suasana di lokasi kejadian
sesuatu yang sangat mengerikan.
Ia satu tragedi yang tragik.
Bayangkan Zvi Zamir, ketua Mossad,
terpaksa tengok semua itu sedangkan dia tahu ia takkan berjaya.
Kami dengar berita di radio.
Sampai satu masa,
mereka buat pengumuman.
Ayah saya kata harapan dan mimpi buruk jarang berlaku.
Malam ini, mimpi buruk kita jadi realiti.
Menurut laporan, ada 11 orang tebusan.
Dua tebusan dibunuh di unit penginapan mereka pagi semalam.
Sembilan tebusan lagi dibunuh di lapangan terbang pada malam tadi.
Mereka dah mati.
Meremang bulu roma saya teringatkannya.
Suasana hening selama beberapa minit.
Kami tenggelam dalam perasaan dan takut nak buka mulut…
kerana tiada kata-kata mampu menggambarkannya.
LAPANGAN TERBANG BEN GURION TEL AVIV, ISRAEL
Saya masih ingat gambar-gambar dan liputan berita
pada saat keranda dibawa keluar dari perut pesawat.
KUBUR ATLET ISRAEL TANAH PERKUBURAN TEL AVIV, ISRAEL
Seluruh Israel rasa terpukul.
Kami sangat kecewa. "Macam mana ia boleh berlaku?"
Dalam ucapannya, Golda Meir berkata,
"Ini kali kedua orang Yahudi dibunuh secara beramai-ramai di tanah Jerman."
Ahli Knesset sekalian.
Tanggungjawab untuk menentang organisasi pengganas anti-Israel
tergalas di atas bahu kita.
Aktiviti pengganas semakin berleluasa.
Kita mesti mempersiapkan diri untuk memeranginya,
melangkaui jangkaan yang sepatutnya.
Golda Meir nak balas dendam.
Bukan dia seorang saja, tapi seluruh kabinet nak balas dendam.
Dua lelaki datang jumpa Golda.
Mereka jumpa Golda dan cakap,
"Drama tebusan itu didalangi oleh Black September.
Kita mesti hapuskan mereka."
Mereka sanggup buat apa-apa saja dan takkan berhenti.
Kalau nak lumpuhkan mereka, penggal kepalanya dulu.
Kalau kami boleh bunuh pemimpin-pemimpin mereka,
Black September akan lumpuh sepenuhnya.
Untuk itu, kami mesti hantar
pasukan komando Israel ke luar negara
bagi menjejaki dan membunuh pemimpin-pemimpin Black September
yang sedang merancang misi seterusnya.
OSLO, NORWAY PARIS, PERANCIS
Sepanjang penggal Golda Meir sebagai perdana menteri,
dia tak pernah teragak-agak untuk meluluskan serangan balas
terhadap sasaran pengganas di tanah Arab.
Bagaimanapun, dia menentang keras cadangan
Israel menyerang sasaran pengganas
di negara-negara sekutu Israel, terutamanya di Eropah.
Semuanya berubah selepas tragedi Munich.
Kali ini, dia betul-betul rasa tercabar.
Dia meluluskan usul ahli Knesset
yang dah tiba masanya untuk Israel memburu, bukan diburu.
Namun, Golda menegaskan
yang kami mesti cuba sebaik mungkin
untuk meminimumkan skala kebinasaan lingkungannya.
Israel unik.
Israel bangunkan seluruh sistem keselamatannya
untuk menghukum mana-mana pihak yang berniat jahat ke atas Israel.
Israel bukan satu-satunya negara yang cipta sistem…
Kami gelarnya "pembunuhan bersasar" atau "pintasan bom jangka".
Amerika Syarikat dan negara lain turut mengaplikasikannya.
Kesinambungan sistem itu ialah sekiranya doktrin keselamatan Israel
berasaskan keperlukan untuk melindungi, mencegah dan mematahkan,
reaksi Israel terhadap tragedi Munich
menjurus kepada elemen ketiga,
iaitu mematahkan.
Golda Meir dah bertekad,
tapi dia tak nak buat keputusan sendiri,
jadi dia arahkan Menteri Pertahanan, Moshe Dayan,
bersama dua orang menteri lain yang menangani isu keselamatan,
menubuhkan sebuah jawatankuasa yang digelar Jawatankuasa X
untuk kenal pasti sasaran berdasarkan cadangan Mossad.
Sehari selepas tragedi itu, pejabat perdana menteri mengeluarkan dekri
operasi membalas dendam
yang dinamakan Operasi Wrath of God.
Sebuah divisyen khas Mossad yang dikenali sebagai Kidon ditubuhkan.
Tugas mereka ialah buat persiapan
dan bunuh sasaran yang dikenal pasti.
Prinsip asasnya ialah tembak dan jangan cakap apa-apa,
tapi pada masa itu,
kami akan beritahu beberapa individu tertentu
untuk sebarkan berita
bahawa operasi pembersihan itu didalangi oleh Israel.
Kidon ialah subunit cawangan operasi Mossad.
Fokus misi ini ialah kenal pasti, atur strategi operasi dan bunuh sasaran.
Syukurlah kami dibarisi pegawai yang mampu menjayakan misi ini.
Mereka buat senarai dan mula memburu seorang demi seorang.
Mike Harari mengetuai beberapa siri operasi komando.
Dia ejen perisik terhebat.
Dia salah seorang pengasas Mossad.
ROM, ITALI 16 OKTOBER 1972, 10.00 MALAM
Sasaran pertama berada di Rom.
Abdel Zwaiter.
Dia seorang yang sangat baik dan lembah lembut.
Seorang penyair.
Namun di sebalik penampilan itu,
dia syaitan yang bertopengkan manusia.
Dia atur dan laksanakan beberapa serangan kecil ke atas Israel.
Selepas makan malam, Abdel Zwaiter pulang ke rumah.
Di lobi, di tepi lif…
dua orang komando Israel menunggu dan menembaknya sehingga mati.
Dia yang pertama.
PARIS, PERANCIS 7 DISEMBER 1972
Pada masa itu,
ibu pejabat Mossad yang paling aktif terletak di Paris,
jadi Mike dan pemimpin Mossad lain ditempatkan dan beroperasi dari Paris.
Dr. Hamshari tinggal di Paris.
Dia berkahwin dengan orang Perancis dan dikurniakan seorang anak.
Dia juga seorang lelaki yang baik.
Pencinta keamanan.
Dia pernah ditemu bual tentang perjuangan keamanannya.
Perancis takkan sesekali diserang kerana kedudukan politiknya.
Awak rasa selamat di Perancis?
Awak rasa terancam?
Tak, tapi saya tak nak mencabar takdir.
Israel memutuskan yang dia salah seorang pemimpin
Black September yang beroperasi di Eropah,
jadi Israel mesti cari jalan untuk bunuh Hamshari
semasa isteri dan anak dia tiada di sisinya.
Dr. Hamshari dapat panggilan daripada wanita bernama Patricia Roxburgh,
seorang jurugambar dan wartawan Kanada yang tinggal di Paris.
Dia pandai menyamar.
Nama sebenar dia ialah Sylvia Raphael,
dilahirkan di Afrika Selatan.
Sylvia Raphael ialah salah seorang perisik wanita Israel.
Dia sukarelawan Mossad.
Dia telefon dan cakap dia nak temu bual Dr. Hamshari.
Mereka bertemu di sebuah kafe di Paris.
LE BARDINET BAR - TEMBAKAU
Pada masa itu, dua orang ejen Mossad
curi-curi masuk ke unit pangsapuri Hamshari
dan pasang bom di bawah meja telefon.
Keesokan harinya,
selepas isteri dan anaknya keluar dari rumah,
dua orang individu datang dan berdiri di depan kompleks pangsapuri itu.
Salah seorang daripada mereka pegang alat kawalan jauh.
Sylvia Raphael telefon Hamshari
dan tanya, "Awak Dr. Hamshari?"
Dia jawab, "Ya."
Si pemegang alat kawalan jauh itu terima isyarat untuk tekan.
Bom itu meletup
dan Hamshari cedera parah.
Dia meninggal dunia di sebuah hospital di Perancis.
Hamshari yang kedua.
Selepas Hamshari dibunuh, kami tak puas hati
dan berdendam dengan Mossad kerana bunuh seseorang
tanpa usul periksa dan bukti kukuh
yang mengesahkan penglibatannya dalam Black September.
Dua bulan selepas tragedi Munich,
beberapa orang pegawai perisikan Kidon datang jumpa saya.
Mereka tunjuk sekeping gambar aerial sebuah kejiranan mewah
di pusat bandar Beirut dan beritahu,
"Kami ada misi untuk bunuh beberapa orang sasaran.
Misi ini sedang berjalan."
Tiga orang pengganas tinggal
di kedua-dua blok pangsapuri di Jalan Verdun, Beirut.
Pertama, Abu Youssef Al-Najjar, ketua operasi utama Black September.
Seorang lagi Kawal Adwan yang juga merupakan ketua operasi
dan yang ketiga ialah Kamal Nasser,
jurucakap PLO, sebuah organisasi pengganas.
Dia tanya saya,
"Awak boleh atur operasi untuk bunuh mereka bertiga?"
Saya jawab, "Boleh."
Dia tanya, "Apa idea awak?"
BEIRUT, LUBNAN
Kami naik bot tempur dan berlabuh di pantai Beirut.
Lima belas orang lelaki berjalan pada tengah malam buta.
Nampak agak mencurigakan,
jadi kami cuba alihkan perhatian dengan empat orang daripada kami
menyamar sebagai perempuan.
Kami pakai gaun, rambut palsu,
gincu, maskara dan pembayang mata.
Kami naik kereta
dan berhenti kira-kira 70 meter dari lokasi sasaran dan berjalan kaki.
Saya dan pasangan jalan di depan.
Saya lentokkan kepala di bahu pasangan saya.
Pegawai itu jadi teman lelaki saya.
Kami tiba di lokasi.
Tiga skuad yang ditugaskan untuk masuk ke pangsapuri itu
naik ikut tangga.
Saya tunggu mereka beritahu yang mereka dah masuk.
Mereka tekan ketiga-tiga pengecas bom itu serentak
dan masuk pada masa sama.
Tiga sasaran berjaya dibunuh.
Ketika skuad itu masuk ke bilik salah seorang sasaran,
isteri sasaran berdiri di belakangnya.
Dia ditembak, jadi isterinya pun terbunuh.
Di blok pangsapuri sebelah,
seorang perempuan terbunuh
kerana dihempap pintu pangsapuri yang skuad itu letupkan.
Seorang lelaki berjaket kulit, bermisai dan berkulit gelap meluru keluar.
Dia keluarkan pistol dan lintas jalan menghampiri kami.
Kami tanya dia, "Apa dah jadi?"
Saya beritahu yang lain, "Kita mesti bunuh dia."
Saya masih ingat betapa terkejutnya dia
apabila nampak dua orang perempuan selak jaket,
keluarkan mesingan dan mula menembak.
Kami hilang elemen kejutan
sebelum ketiga-tiga skuad masuk ke unit pangsapuri sasaran.
Kami lari dari situ.
Kejadian tembak-menembak berlarutan selama tujuh minit.
Dalam masa 30 minit saja, kami dah naik semula bot tempur itu
dan misi berjaya.
Walaupun setiap seorang daripada kami dijadikan sasaran,
MAHMOUD AL CHAALAN PEJUANG FATAH
agensi-agensi Israel dan Mossad ada senarai paling dikehendaki.
Kamal Adwan, Kamal Nasser atau Youssef Al-Najjar.
Mereka bertiga
ialah sasaran utama Mossad.
Mossad bunuh mereka pada tahun 1973.
Seterusnya, fokus tertumpu pada Ali Hassan Salameh.
Ali Hassan Salameh ialah rakyat Palestin biasa,
tapi dia ada naratifnya sendiri.
Ayah dia, Hassan Salameh,
ialah salah seorang militan Palestin yang terbunuh atau syahid
semasa revolusi berdarah Palestin
antara gerakan Zionis
dengan militan Palestin.
Disebabkan itu, Ali Hassan Salameh sertai gerakan Fatah
sejurus selepas dia tamat pengajian di universiti pada tahun 1964.
Dia rapat dengan Yasser Arafat.
Mereka sangat rapat dan berkongsi pertalian darah.
Abu Hassan Salameh diberikan tanggungjawab besar
sebagai pengawas sumber Fatah.
Pengawas sumber ialah orang yang mengawasi semua perkembangan kes
dan operasi menentang Mossad dan Israel.
Dia tubuhkan sebuah liga Arab antarabangsa
untuk menjejak
dan memburu semua anggota Mossad.
Sejak hari itu, dia jadi musuh nombor satu Mossad.
Golda Meir beri dia nama julukan yang pelik
iaitu "Putera Merah".
Nama julukan itu diberi kerana Ali Hassan Salameh dah bunuh
dan tumpahkan darah ramai orang Yahudi Israel.
Ramai informan, barua dan anggota Mossad
yang buru Ali Hassan Salameh.
Ali Hassan Salameh ada di mana-mana saja.
Hari ini di Geneva.
Esoknya di Denmark.
Tiba-tiba, ada informan Lubnan beritahu dia dalam perjalanan ke Norway.
Mossad terima maklumat yang Salameh ada di Lillehammer.
LILLEHAMMER, NORWAY JULAI 1973
Apabila Mossad tiba di Lillehammer, Mike Harari ada di sana.
Zvi Zamir, ketua Mossad, pun ada di sana.
Ada seorang lelaki bernama Dan Arbel…
DAN ARBEL EJEN MOSSAD
…dan dua orang perempuan.
Salah seorangnya Sylvia Raphael. Dia mesti ada.
Seorang lagi orang Sweden bernama Marianne Gladnikoff.
MARIANNE GLADNIKOFF EJEN MOSSAD
Mereka berpecah.
Mereka fikir, "Mungkin Salameh ada di sana."
Mereka jumpa Ali Hassan Salameh di sana.
Dia melepak dan minum di kedai kopi dengan santai sekali.
Mereka perhatikan dia dan perasan beberapa perkara yang pelik.
Pertama, Ali Hassan Salameh naik basikal saja.
Tiada sesiapa iring dia. Dia keluar bersendirian.
Dia tinggal di sebuah pangsapuri kos rendah
di pinggir Lillehammer.
Mossad ada gambar Salameh, tapi gambarnya berbintik-bintik.
Sylvia Raphael sangat skeptikal.
Dia kata, "Saya rasa kita salah orang."
Mike Harari, Zvi Zamir, ketua komando,
yang biasanya takkan silap, beri arahan untuk bunuh Salameh.
Pada petang itu, mereka nampak Salameh pergi
ke panggung wayang bersama seorang wanita hamil.
Kemudian, mereka keluar.
Salameh naik bas. Mereka ikut dari belakang.
Mereka tunggu Salameh dan wanita itu turun dari bas.
Mereka tembak Salameh sampai mati dan pulang dengan senang hati.
Misi berjaya dan mereka pun beredar.
Penembak itu, Harari dan Zamir bergegas pergi dari situ.
Malangnya, lelaki itu bukan Ali Hassan Salameh.
Mereka bunuh orang yang salah.
SETERUSNYA WRATH OF GOD BAHAGIAN II
Dia dibunuh oleh Mossad, perkhidmatan perisikan Israel.
DIBUNUH
Dia tiada kaitan dengan orang Palestin.
Golda kata, "Kita tak boleh lari daripada kesilapan
dalam perjuangan melindungi Israel."
Operasi membunuh pemimpin-pemimpin Black September
sangat berjaya,
tapi satu-satunya yang terlepas
ialah Ali Hassan Salameh.
Yasser Arafat tugaskan Ali Hassan Salameh
bina satu rangkaian rahsia dengan CIA.
Mossad buat keputusan untuk hantar ejen wanita mereka.
"Awak akan terbang ke Beirut dan misi awak ialah…
bunuh seorang lelaki."
Terjemahan sari kata oleh Saffura